Source: http://www.europarl.europa.eu/doceo/document/TA-8-2015-0144_MT.html
Timestamp: 2019-10-14 16:28:56+00:00
Document Index: 1801228

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

Testi adottati - Kwittanza 2013: L-Istitut Ewropew għall-Ugwaljanza bejn is-Sessi (EIGE) - L-Erbgħa, 29 ta' April 2015
1.Deċiżjoni tal-Parlament Ewropew tad-29 ta' April 2015 dwar il-kwittanza għall-implimentazzjoni tal-baġit tal-Istitut Ewropew għall-Ugwaljanza bejn is-Sessi għas-sena finanzjarja 2013 (2014/2119(DEC))
– wara li kkunsidra d-dikjarazzjoni ta' assigurazzjoni(2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi pprovduta mill-Qorti tal-Awdituri għas-sena finanzjarja 2013, skont l-Artikolu 287 tat-Trattat dwar il-Funzjonament tal-Unjoni Ewropea,
(1) ĠU C 442, 10.12.2014, p. 167.
(2) ĠU C 442, 10.12.2014, p. 167.
2.Deċiżjoni tal-Parlament Ewropew tad-29 ta' April 2015 dwar l-għeluq tal-kontijiet tal-Istitut Ewropew għall-Ugwaljanza bejn is-Sessi għas-sena finanzjarja 2013 (2014/2119(DEC))
3.Riżoluzzjoni tal-Parlament Ewropew tad-29 ta' April 2015 li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Istitut Ewropew għall-Ugwaljanza bejn is-Sessi għas-sena finanzjarja 2013 (2014/2119(DEC))
A. billi, skont ir-rapporti finanzjarji tiegħu, il-baġit finali tal-Istitut Ewropew għall-Ugwaljanza bejn is-Sessi ("l-Istitut") għas-sena finanzjarja 2013 kien jammonta għal EUR 10 024 535, li jirrappreżenta żieda ta' 29,49 % fuq l-2012;
B. billi l-Qorti tal-Awdituri, fir-rapport tagħha dwar il-kontijiet annwali tal-Istitut Ewropew għall-Ugwaljanza bejn is-Sessi għas-sena finanzjarja 2013 ("ir-rapport tal-Qorti"), stqarret li kisbet assigurazzjonijiet raġonevoli li l-kontijiet annwali tal-Istitut huma affidabbli u li t-tranżazzjonijiet ta' bażi huma legali u regolari;
1. Jikkonstata mir-rapport tal-Qorti li fir-rigward taż-żewġ kummenti li saru fir-rapport tal-Qorti tal-2011 u mmarkati bħala "Għadha għaddejja" fir-rapport tal-Qorti tal-2012, ittieħdu azzjonijiet korrettivi u kumment minnhom huwa mmarkat fir-rapport tal-Qorti tal-2013 bħala "Ikkompletata" waqt li l-ieħor huwa mmarkat bħala "Għadha għaddejja"; jikkonstata, barra minn hekk, li għaż-żewġ kummenti li saru fir-rapport tal-Qorti tal-2012, ittieħdu wkoll azzjonijiet korrettivi u kumment minnhom huwa issa mmarkat bħala ''Ikkompletata'' filwaqt li l-ieħor huwa mmarkat bħala ''Għadha għaddejja'';
6. Jikkonstata mir-rapport tal-Qorti li l-livell kumplessiv tal-approprjazzjonijiet impenjati fl-2013 kien ta' 99 %, u dan jindika li l-impenji saru b'mod puntwali; jilqa' t-tnaqqis ulterjuri tal-livell kumplessiv tar-riporti minn EUR 2 500 000 (32 %) fl-2012 għal EUR 2 200 000 (29 %) fl-2013; jindika li dawn ir-riporti huma prinċipalment relatati mat-Titolu III (nefqa operazzjonali), b'EUR 2 000 000 jirrappreżentaw 56 % tal-approprjazzjonijiet impenjati korrispondenti; jirrikonoxxi li dawk ir-riporti prinċipalment għandhom x'jaqsmu mal-proċeduri ta' akkwist li ġew konklużi lejn l-aħħar tal-2013, l-aktar minħabba raġunijiet fil-biċċa l-kbira lil hinn mill-kontroll tal-Istitut, bħal perżempju dewmien f'deċiżjoni mill-Presidenza tal-Kunsill tal-Unjoni dwar suġġett ta' studju;
8. Jaċċerta mill-Istitut li l-proċedura ta' reklutaġġ u ta' selezzjoni tiegħu ġiet aġġornata skont ir-rakkomandazzjonijiet tal-awtorità ta' kwittanza u issa tinkorpora testijiet bil-miktub, flimkien mal-importanza rispettiva mogħtija lilhom, li jiġu finalizzati qabel ma tkun ġiet eżaminata l-applikazzjoni ta' kull kandidat;
11. Jieħu nota tal-fatt li l-Bord ta' Tmexxija tal-Istitut adotta l-politika tiegħu dwar il-ġestjoni tal-kunflitti ta' interess wara li l-proposta għal politika ġiet rieżaminata u approvata mill-Kummissjoni; jirrikonoxxi mill-Istitut li l-pubblikazzjoni tas-CVs u d-dikjarazzjonijiet tal-interessi tal-membri tal-Bord ta' Tmexxija, id-Direttur u l-maniġment superjuri hi prevista f'dik il-politika u saret fuq il-websajt tal-Istitut;
13. Jikkonstata bi tħassib li waqt l-analiżi tar-riskji, l-IAS identifika ċerti proċessi ta' riskju inerenti għoli li ma setgħux jiġu awditjati fi ħdan il-pjan ta' awditjar strateġiku tal-Istitut, peress li l-kontrolli ġew ivvalutati bħala assenti jew insuffiċjenti; jilqa' l-fatt li tressaq pjan ta' azzjoni mmirat biex jindirizza dawk l-oqsma ta' riskju għoli; jistenna bil-ħerqa l-valutazzjoni tar-riskju fil-fond li jmiss li se tagħti segwitu għal dan il-pjan ta' azzjoni u jappella lill-Istitut biex jinforma lill-awtorità ta' kwittanza dwar ir-riżultati tagħha;
17. Jappella lill-Istitut biex jinkludi l-laqgħat annwali konġunti li jsiru bejn il-Kumitat tal-Parlament għad-Drittijiet tan-Nisa u l-Ugwaljanza bejn is-Sessi u l-Istitut fil-programm ta' ħidma annwali tiegħu; jistieden lill-Istitut jippreżenta fuq bażi regolari quddiem il-kumitati rilevanti tal-Parlament, ir-riżultati u s-sejbiet tar-riċerka tiegħu; jinnota li l-Istitut għandu jiffaċilita l-aċċess għall-informazzjoni relatata mal-ġeneru b'mod iktar proattiv, b'enfasi fuq il-ħidma mwettqa mill-Membri tiegħu, lill-Kumitat tal-Parlament għad-Drittijiet tan-Nisa u l-Ugwaljanza bejn is-Sessi; iqis li dan jipprovdi lill-Membri tal-Parlament Ewropew b'għodod ta' informazzjoni importanti u aktar effettivi;
18. Jitlob interazzjoni aħjar bejn il-prijoritajiet leġiżlattivi u mhux leġiżlattivi tal-Kumitat tal-Parlament għad-Drittijiet tan-Nisa u l-Ugwaljanza bejn is-Sessi u għar-riċerka tal-Istitut; jirrikonoxxi l-importanza tar-rwol imwettaq mill-Istitut fil-ġbir ta' data affidabbli u komparattiva, diżaggregata skont is-sess u ewlenija għall-iżvilupp ta' politiki nazzjonali u tal-Unjoni, speċjalment dawk dwar il-vjolenza abbażi tal-ġeneru; jistieden lill-Istitut jaħdem mill-qrib mal-Eurostat u mal-Aġenzija tal-Unjoni Ewropea għad-Drittijiet Fundamentali sabiex jipproduċu stħarriġ regolari dwar dawk il-kwistjonijiet li l-Kumitat għad-Drittijiet tan-Nisa u l-Ugwaljanza bejn is-Sessi jqis li huma l-iktar importanti, partikolarment il-vjolenza kontra n-nisa u l-elementi tipiċi tal-impjieg tan-nisa;